《菩萨蛮》
五代·李珣

回塘风起波文细，刺桐花里门斜闭。残日照平芜，

双双飞鹧鸪¤

征帆何处客，相见还相隔。不语欲魂销，望中烟水遥。

等闲将度三春景，帘垂碧砌参差影。曲槛日初斜，

杜鹃啼落花¤

恨君容易处，又话潇湘去。凝思倚屏山，泪流红脸斑。

隔帘微雨双飞燕，砌花零落红深浅。捻得宝筝调，

心随征棹遥¤

楚天云外路，动便经年去。香断画屏深，旧欢何处寻。

作者简介：李珣（855-930），五代词人。字德润，其祖先为波斯人。居家梓州（四川省三台）。生卒年均不详，约唐昭宗乾宁中前后在世。少有时名，所吟诗句，往往动人。妹舜弦为王衍昭仪，他尝以秀才预宾贡。又通医理，兼卖香药，可见他还不脱波斯人本色。蜀亡，遂亦不仕他姓。珣著有琼瑶集，已佚，今存词五十四首，（见《唐五代词》）多感慨之音。）